《松溪幽隐图》
金朝·段成己

何宫遗构山之隅。长松蔽映千万株。中有一径穿萦纡。

冷风萧瑟无时无。人閒赤日如洪炉。恍疑仙景来蓬壶。

踪迹一堕声利区。回首自觉泥涂污。岁月因循归计迂。

松溪想像劳形模。可怜尘梦今始苏。空对溪山惭画图。

一日来归聊自娱。

作者简介：段成己，字诚之，号菊轩。段克己弟。稷山人（今属山西）。与兄克己以文章擅名，赵秉文成为“二妙”。金正大年间中进士。金亡后与兄避地龙门山中。元世祖召其为平阳府儒学提举，坚不赴任，闭门读书。与兄段克己所作诗合刊为《二妙集》，词有《菊轩乐府》一卷。